கள்ளம் படர் பெரு மாயையின் கரந்தான், உருப் பிறந்தார் உள் அன்றியும், புறத்தேயும் உற்று, உளனாம் என உற்றான்	115 நானாவிதப் பெருஞ் சாரிகை திரிகின்றது நவிலார், போனான், இடை புகுந்தான், எனப் புலன் கொள்கிலர், மறந்தார், 'தானாவதும் உணர்ந்தான், உணர்ந்து, உலகு எங்கணும் தானே ஆனான்; வினை துறந்தான்' என, இமையோர்களும் அயிர்த்தார்.	116 சண்டக் கடு நெடுங் காற்றிடை துணிந்து எற்றிட, தரைமேல் கண்டப் படு மலைபோல், நெடு மரம்போல், கடுந் தொழிலோர்